








13 מרץ 2006
לכבוד

מר יעקב אדרי

שר הבריאות

א.נ.,

הנדון: ליקויים וסכנות בשל כוונת שירותי בריאות כללית להקים מעבדה (מגה מעבדה)

 בקריית עתידים ת"א- סכנה מוחשית לבריאותם של 2 מיליון מבוטחי הקופה.

פניתי אליך בעבר ואני מעוניין להציג בשמי ובשם צוות העובדים שלנו את השגותינו וטענותינו כנגד הקמת המעבדה.

1. עובדי המעבדות בשירותי בריאות כללית קוראים למשרד הבריאות להתערב מיידית ולבחון באופן יסודי את ההחלטה שהתקבלה בהנהלת הקופה למחוק את המעבדות  של 6 מחוזות (מחדרה ועד אשדוד) ולהקים מגה מעבדה שעפ"י חוות דעת המומחים היא הימור על חייהם ושלומם של המבוטחים.
2. אין ניסיון מוכח בארץ בהפעלת מעבדה בסדר גודל של "מגה" מעבדה ואין להפוך את מבוטחי הקופה לשפני ניסיון.
3. חיסול המעבדות הקיימות והעברת כ- 50,000 בדיקות ביום מעמידה בספק את זמינות המעבדה לבדיקות שהצורך בהן מתעורר במשך היום ונדרשת עבורן תשובה מהירה יחסית. 
בדיקות המתבצעות כיום באתרים הסמוכים לחולה  .

4. קיימת סכנה של שתוק המערכת כולה במקרה של תקלה או פגוע שיביא "למגה פיגוע" במעבדת המגה.
5. אופי העבודה במעבדת ענק שתרכז עשרות אלפי דגימות ליום ,יחייב יכולת עמידה בעומסי שיא ,צורך לקלוט בזמן קצר ובעומס אדיר אלפי מבחנות שונות, המנותבות למסלולים שונים, פיצול למבחנות משנה, חזרות, ברורים וכו' יצרו מצבים שאין בארץ ניסיון מספיק לטפל בהם.
6. העברת בדיקות במעבדה המרכזית חייבת להתבצע במהירות ובתנאים המבטיחים חסר נזק ופגיעה בדגימה ובאמינות התוצאה . יש לדאוג למערכת בקרה לוודא שהבדיקות הגיעו ליעד בזמן.
שינוע בדיקות למרחק מחייב פתרון למקרה פקקי תנועה וחסימות דרכים בגלל פגעי טבע ואדם. כ"כ מחייב השינוע תנאי קירור מהירות העברה וזמינות

7. מכשור-  אופן קבלת ההחלטות באשר להצטיידות מעוררת שאלות רבות 
1. מהרציונל  העומד מאחורי רכישת מכשירים כאשר משך חיי הציוד קצוב לשנים ספורות, טיבו והתאמתו לעבודה אינם מובטחים מראש, בעוד בעסקאות על בסיס מחיר ריאגנטים לבצוע בדיקות ,החברה מספקת ומתחזקת את המכשירים ממקורותיה שיטה המקובלת במעבדות כיום.

2. כיצד קרה שלא נערכה "אבלואציה" (הערכת והרצה) למכשירים הספציפיים במעבדות        הקיימות טרם נרכשו למעבדת המגה.

8. תהליך לקיחת דמים וקליטתם הממוחשבת בנקודות קצה רבות המפוזרות בארץ מחייב קיום מערכת  מחשוב דו כיוונית לקליטת הזמנות יזומות ע"י רופא והעברת התשובה בסוף היום למחשבי הרופאים אל נקודה הקצה. ללא מערכת מחשוב יעילה ותוכנה ידידותית המבצעת פעולות אלה, אין אפשרות להתמודד עם הנפחים הצפויים להיווצר במגה מעבדה דבר שלא נבדק מעולם בארץ ולא קיים בשירותי בריאות כללית 

על כל השאלות הללו ועוד אחרות אנו דורשים  תשובות ברורות וחקירה יסודית וממצה של גוף בלתי תלוי כמשרד המבקר כדי למנוע את הנזק הבא שאותו יהיה קשה לשקם 

אשר גולדשלגר








מזכ"ל ה.ב.מ.י.

העתק:

מר וורמברנד- מנכ"ל שירותי בריאות כללית

הח' פרוספר בן חמו- יו"ר הועד הארצי קופ"ח

הח' יהודית לשץ- נציגה ארצית של המעבדות

